पोस्ट शेयर कर दी बधाइयां, बोलीं- मां ये आपकी जीत है
Bollywood Actress Raveena Tandon Received Padma Shri Award - रवीना टंडन को सिनेमा और कला के क्षेत्र में उनके योगदान के लिए 5 अप्रैल को पद्म श्री पुरस्कार से सम्मानित किया गया। इस मौके पर रवीना का पूरा परिवार उनके साथ था।
रवीना टंडन को सिनेमा और कला के क्षेत्र में उनके योगदान के लिए 5 अप्रैल को पद्म श्री पुरस्कार से सम्मानित किया गया। इस मौके पर रवीना का पूरा परिवार उनके साथ था। शुक्रवार को एक्ट्रेस की बेटी राशा थडानी ने सोशल मीडिया पर मां के साथ तस्वीरें शेयर करते हुए उन्हें इस सफलता के लिए बधाइयां दी।
आप सफलता, प्यार और सम्मान की हकदार हैं
इंस्टाग्राम पर पोस्ट शेयर करते हुए राशा ने लिखा- ‘पद्म श्री पुरस्कार, भारत के सबसे प्रतिष्ठित पुरस्कारों में से एक है। मां यह आपके लिए कितना अच्छा साल रहा है। आप कहती रहती हैं कि यह सब नाना कर रहे हैं। वो आज भी सब कुछ हासिल करने में आपकी मदद कर रहे हैं। इस बात में मुझे कोई शक नहीं है, लेकिन इसमें आपकी पूरी मेहनत भी है। आपको जो सफलता, प्यार और सम्मान मिल रहा है, आप उसकी हकदार हैं।
मां ये पूरी तरह से आपकी जीत है
राशा ने आगे लिखा- ‘आप और आपके काम को हमारी सोसाइटी के सबसे सम्मानित लोगों के सामने सम्मानित होते हुए देखकर, मैं गर्व से फूली नहीं समा रही। मां ये पूरी तरह से आपकी जीत है। आपका नर्म स्वभाव, ग्रेस और दयालुता रणबीर और मुझे कड़ी मेहनत करने और बेहतर बनने के लिए प्रेरित करती है। आपकी सीमा आकाश है, यह देखने के लिए इंतजार नहीं कर सकती कि आप आगे क्या करने वाली हैं।’
रवीना बोलीं- आपने मेरा दिन बना दिया 
राशा के पोस्ट पर रवीने ने कमेंट करते हुए लिखा- ‘मेरे बच्चे आपका शुक्रिया। आपने मेरा दिन बना दिया। जब मैंने आपके चेहरों को गर्व से मुस्कुराते हुए देखा। उससे ज्यादा खास कुछ नहीं। सभी दोस्तों और करीबियों से बधाई पाने से बेहतर कुछ नहीं होता। यह इस मोमेंट को और भी खास बनाता है।’
यूजर्स ने रवीना को दी बधाइयां
राशा की इस पोस्ट पर यूजर्स जमकर रिएक्ट कर रहे हैं। एक फैन ने कमेंट सेक्शन में लिखा- राशा आपने बिल्कुल सही कहा, रवीना जी आपकी बेटी बेहद कमाल की है। दूसरे फैन ने लिखा- मैम आपको बहुत-बहुत बधाइयां, वाकई आप ये सब कुछ डिजर्व करती हैं। तीसरे फैन ने लिखा- राशा आपकी मॉम आपसे ज्यादा खूबसूरत हैं।
